მიდლზბრო (საფეხბურთო კლუბი)
საფეხბურთო კლუბი „მიდლზბრო“ (ინგლ. Middlesbrough F.C.) — ინგლისური საფეხბურთო კლუბი ქალაქ მიდლზბროში, ჩრდილოეთ იორკშირში. დაარსდა 1876 წელს და საშინაო მატჩებს 1995 წლიდან ატარებს რივერსაიდ სტეიდიუმზე. „მიდლზბრო“ იყო ერთ-ერთი იმ კლუბთაგანი, რომელიც ასპარეზობდა პრემიერლიგის ეპოქის დაწყებისას (1992), იმავე წელს კი დატოვა ინგლისის უმაღლესი ლიგა. გუნდის ისტორიული მეტოქეები არიან „სანდერლენდი“ და „ნიუკასლი“. რივერსაიდელები აგრეთვე მართავენ იორკშირულ დერბის „ლიდს იუნაიტედის“ წინააღმდეგ. 2004 წელს გუნდმა მოიგო ლიგის თასი. ინგლისის ჩემპიონშიპში გატარებული შვიდი წლის შემდეგ, „მიდლზბრომ“ 2016 წელს მოიპოვა პრემიერლიგის საგზური.